Աբրահամյանի հայրը մեր զրույցում ասաց, որ երբ Արմավիրի ոստիկանությունը սարքել է որդու գլխին, ի պաշտպանություն որդու 18 աշխատող հրաժարվել է իրենց ոստիկանական վկայականներից: «Սարքեցին, որ ասեին՝ ոստիկանն ա էդ գործի մեջ, որ Արմավիրի գողությունը չի բացահայտվում, սաղ էդ ոստիկանն ա գլխին կանգնել, բայց արի ու տես, որ որդուս բռնելուց հետո գողություն ա որ եղավ Հոկտեմբերյանում. դա էր իրենց բռնած բանդան»,- ասաց նա՝ հավելելով, որ 8 ամիս է՝ գործը դատարանում է, ընդամենը 2-3 դատական նիստ է եղել, «դատ չեն անում կամ ամիս ու կես ա՝ դատախազն է գնում արձակուրդ կամ դատավորը, իսկ երբ նիստ են անում, ապա կես ժամով, մի խոսքով շատ աբսուրդ վիճակ է: Աբրահամյանը նշեց, որ որդին 3 բարձրագույն կրթություն ունի, նվիրված աշխատող է եղել, այժմ հույս ունի, որ դատարանում արդարության կհասնեն: